CELEX: 52015PC0068
Language: ro
Date: 2015-02-23
Title: Propunere de DECIZIE A PARLAMENTULUI EUROPEAN ŞI A CONSILIULUI privind mobilizarea Fondului european de ajustare la globalizare (cererea EGF/2014/017 FR/Mory-Ducros)

COMISIA
                    EUROPEANĂ

                                           Bruxelles, 23.2.2015
                                           COM(2015) 68 final

                               Propunere de

     DECIZIE A PARLAMENTULUI EUROPEAN ŞI A CONSILIULUI

      privind mobilizarea Fondului european de ajustare la globalizare
                (cererea EGF/2014/017 FR/Mory-Ducros)

RO                                                                       RO
 ---pagebreak---                                            EXPUNERE DE MOTIVE
     CONTEXTUL PROPUNERII
     1.        Normele aplicabile contribuțiilor financiare din Fondul european de ajustare la
               globalizare (FEG) sunt prevăzute în Regulamentul (UE) nr. 1309/2013 al
               Parlamentului European și al Consiliului din 17 decembrie 2013 privind Fondul
               european de ajustare la globalizare (2014-2020) și de abrogare a Regulamentului
               (CE) nr. 1927/20061 („Regulamentul privind FEG”).
     2.        Autoritățile franceze au depus cererea EGF/2014/017 FR/Mory-Ducros pentru a
               obține o contribuție financiară din partea FEG, ca urmare a concedierilor care au avut
               loc la Mory-Ducros SAS în Franța.
     3.        După evaluarea acestei cereri, Comisia a concluzionat, în conformitate cu toate
               dispozițiile aplicabile ale Regulamentului privind FEG, că sunt îndeplinite condițiile
               pentru acordarea unei contribuții financiare din FEG.
     REZUMATUL CERERII
     Cererea FEG                                                 EGF/2014/017 FR/Mory-Ducros
     Statul membru                                               Franța
     Regiunea (regiunile) în cauză (nivel NUTS 2)                FR 10 (Île de France)

     Data depunerii cererii                                      6.10.2014
     Data confirmării primirii cererii                           17.10.2014
     Data cererii de informații suplimentare                     17.10.2014
     Termenul pentru furnizarea informațiilor                    1.12.2014
     suplimentare
     Termenul pentru finalizarea evaluării                       23.2.2015
     Criteriul de intervenție                                    Articolul 4 alineatul (1) litera (a) din
                                                                 Regulamentul privind FEG
     Întreprinderea principală                                   Mory-Ducros SAS
     Sectorul (sectoarele) de activitate economică               Diviziunea 49 („Transporturi terestre și
     (diviziunea NACE a doua revizuire)2                         transporturi prin conducte”)
     Numărul de filiale, furnizori și producători din aval       0
     Perioada de referință (patru luni):                                      13 martie 2014 - 13 iulie 2014
     Numărul de concedieri sau cazuri de încetare a                                                      2 395
     activității în decursul perioadei de referință (a)
     Numărul de concedieri sau de cazuri de încetare a                                                      118
     activității înainte sau după perioada de referință (b)
     Numărul total de concedieri (a + b)                                                                 2 513
     Numărul total estimat de beneficiari vizați                                                         2 513

     1
             JO L 347, 20.12.2013, p. 855.
     2
             Regulamentul (CE) 1893/2006 al Parlamentului European și al Consiliului din 20 decembrie 2006 de
             stabilire a Nomenclatorului statistic al activităților economice NACE a doua revizuire și de modificare a
             Regulamentului (CEE) nr. 3037/90 al Consiliului, precum și a anumitor regulamente CE privind
             domenii statistice specifice (JO L 393, 30.12.2006, p. 1).

RO                                                          2                                                            RO
 ---pagebreak---      Numărul de tineri vizați care nu sunt încadrați                                                         0
     profesional și nu urmează niciun program
     educațional sau de formare (NEET)
     Buget pentru servicii personalizate (EUR)                                                    10 052 000
     Buget pentru punerea în aplicare a FEG3 (EUR)                                                    35 000
     Buget total (EUR)                                                                            10 087 000
     Contribuția din partea FEG (60 %) (EUR)                                                       6 052 200
     EVALUAREA CERERII
     Procedura
     4.       La 6 octombrie 20144, autoritățile franceze au depus cererea EGF/2014/017
              FR/Mory-Ducros în termen de 12 săptămâni de la data la care au fost îndeplinite
              criteriile de intervenție stabilite la alineatele 6 - 8 de mai jos. Comisia a confirmat
              primirea cererii în termen de două săptămâni de la data depunerii acesteia, la 17
              octombrie 2014, și a solicitat informații suplimentare din partea autorităților franceze
              înainte de expirarea termenului, la 20 octombrie 2014. Aceste informații
              suplimentare au fost furnizate în termen de șase săptămâni. Termenul de 12
              săptămâni de la data primirii cererii complete, în cursul căruia Comisia ar trebui să
              finalizeze evaluarea conformității cererii cu condițiile de acordare a unei contribuții
              financiare, expiră la 23 februarie 2015.
     Eligibilitatea cererii
     Întreprinderile și beneficiarii în cauză
     5.       Cererea se referă la un număr de 2 513 lucrători concediați de Mory-Ducros SAS.
              Această întreprindere își desfășura activitatea în sectorul economic încadrat la
              diviziunea 49 a NACE Rev. 2 („Transporturi terestre și transporturi prin conducte”).
              Concedierile pe care le-a efectuat întreprinderea în cauză au avut loc pe ansamblul
              teritoriului Franței continentale. Unitatea cu cel mai mare număr de persoane
              concediate (257) este situată în regiunea de nivel NUTS5 2 Île de France (FR 10).
     Criterii de intervenție
     6.       Autoritățile franceze au depus cererea în temeiul criteriilor de intervenție de la
              articolul 4 alineatul (1) litera (a) din Regulamentul privind FEG, conform cărora se
              prevede concedierea sau încetarea activității a cel puțin 500 de lucrători sau persoane
              care desfășoară o activitate independentă, pe o perioadă de referință de patru luni,
              într-o întreprindere dintr-un stat membru, inclusiv lucrătorii concediați de furnizori și
              producători din aval și/sau persoane care desfășurau activități independente a căror
              activitate a încetat.
     7.       Perioada de referință de patru luni este cuprinsă între 13 martie 2014 și 12 iulie 2014.

     3
             În conformitate cu articolul 7 al patrulea paragraf din Regulamentul (CE) nr. 1309/2013.
     4
             Având în vedere că perioada de 12 săptămâni a expirat duminică (5 octombrie), Comisia a acceptat să
             primească cererea a doua zi (luni).
     5
             Regulamentul (UE) nr. 1046/2012 al Comisiei din 8 noiembrie 2012 de punere în aplicare a
             Regulamentului (CE) nr. 1059/2003 al Parlamentului European și al Consiliului privind instituirea unui
             nomenclator comun al unităților teritoriale de statistică (NUTS) privind transmiterea seriilor temporale
             privind noua împărțire regională (JO L 310, 9.11.2012, p. 34).

RO                                                         3                                                            RO
 ---pagebreak---      8.       Cererea se referă la:
              –      2 395 de lucrători concediați6 de Mory-Ducros în decursul perioadei de
                     referință de patru luni.
     Calcularea concedierilor și a cazurilor de încetare a activității
     9.       Concedierile au fost calculate astfel:
              –      2 395 de la data notificării individuale de către angajator privind
                     disponibilizarea sau încetarea contractului de muncă al lucrătorului.
     Beneficiari eligibili
     10.      Pe lângă cei 2 395 de lucrători deja menționați, printre beneficiarii eligibili se
              numără 118 lucrători concediați înainte de perioada de referință de patru luni sau
              după aceasta. Acești lucrători au fost concediați după anunțul general cu privire la
              concedierile preconizate la 13 martie 2014. Se poate stabili o legătură clară de
              cauzalitate cu evenimentul care a declanșat concedierile în decursul perioadei de
              referință.
     11.      Numărul total de beneficiari eligibili este așadar de 2 513.
     Legătura dintre concedieri și criza financiară și economică mondială abordată în
     Regulamentul (CE) nr. 546/2009
     12.      Pentru a stabili legătura dintre concedieri și criza financiară și economică mondială
              abordată în Regulamentul (CE) nr. 546/2009, Franța susține că Mory-Ducros
              desfășoară activități în domeniul serviciilor de curierat, al transporturilor și al livrării
              de mărfuri, al depozitării și al închirierii materialelor conexe și că furnizează aceste
              servicii atât în Franța, cât și în străinătate. La momentul concedierilor, era al doilea
              operator ca mărime în Franța pentru aceste servicii, utilizând aproximativ 4 500 de
              vehicule în fiecare zi.
     13.      Ca urmare a crizei financiare și economice mondiale, transportul rutier de mărfuri cu
              vehicule de peste 3,5 tone a scăzut cu 13,7 % în UE și cu 21 % în Franța între 2007 și
              2012 (Eurostat). Această scădere a urmat tendința generală de declin al producției
              fizice în Europa. Ca urmare a reducerii volumelor de mărfuri de transportat, a
              izbucnit un război al prețurilor în acest sector, iar situația a fost agravată de creșterea
              anumitor costuri (benzină, salarii, materiale), ducând astfel la o deteriorare constantă
              a marjelor operaționale și la o serie de pierderi pentru acest sector din Franța
              începând cu anul 2007. În sectorul transportului rutier de mărfuri, a urmat un val de
              falimente, al căror număr a crescut, potrivit estimărilor Băncii Naționale a Franței, cu
              35 % în fiecare an din 2007 până în 2013.
     14.      Până în prezent, sectorul „Transporturi terestre și transporturi prin conducte” a făcut
              obiectul a două cereri FEG, cea de față și cererea EGF/2011/001 AT/Nieder- und
              Oberoesterreich, care s-a bazat, de asemenea, pe criza financiară și economică
              mondială.
     Evenimentele care au condus la concedieri și la încetarea activității
     15.      Evenimentele care au dus la concedierile de la Mory-Ducros sunt falimentul și
              închiderea întreprinderii. Mory-Ducros ajunsese la pierderi de aproape 80 de
              milioane EUR în 2012, previziunile pentru sfârșitul lui 2013 arătând pierderi și mai
              mari (cu puțin sub 82 de milioane EUR). La 25 noiembrie 2013, Mory-Ducros se

     6
             În sensul articolului 3 litera (a) din Regulamentul privind FEG.

RO                                                          4                                                RO
 ---pagebreak---               declarase în stare de insolvabilitate, iar în ziua următoare Tribunalul comercial din
              Pontoise a lansat procedurile judiciare corespunzătoare și a plasat întreprinderea sub
              administrare judiciară. La 6 februarie 2014, a fost numit un lichidator însărcinat cu
              închiderea întreprinderii până la 6 mai 2014.
              Conform înțelegerii, societatea nou-creată MORY Global a preluat peste 50 de
              agenții din totalul de 84 și a reangajat 2 107 lucrători din totalul de 4 911. Restul de
              2 804 de lucrători au fost concediați, 2 395 în perioada de referință și 118 ulterior
              (închiderea definitivă având loc la sfârșitul lunii septembrie). Acești 2 513 lucrători
              au optat să desfășoare activitățile propuse pentru cofinanțarea din FEG, în timp ce
              restul de 291 de lucrători fie au ieșit la pensie, fie nu erau disponibili din alte motive.
     Impactul preconizat al concedierilor asupra economiei și ocupării forței de muncă la nivel
     local, regional sau național
     16.      Concedierile au avut loc la 84 de unități din Franța continentală, iar numărul de
              persoane concediate variază de la 2 (Chalons en Champagne și Saint Louis) la 257
              (Gonesse). Numărul cel mai mare de concedieri s-a înregistrat la unitățile apropiate
              de orașele mari, astfel încât impactul asupra ocupării forței de muncă la nivel local și
              asupra economiei locale este limitat.
     Beneficiari vizați și acțiuni propuse
     Beneficiari vizați
     17.      Se estimează că numărul lucrătorilor vizați care vor beneficia de măsuri se ridică la
              2 513. Defalcarea acestor lucrători vizați în funcție de sex, naționalitate și grupă de
              vârstă este următoarea:
                                        Categorie                   Numărul de
                                                                  beneficiari vizați
                          Sexul:           Bărbați:                2 137     (85,04 %)
                                           Femei:                    376     (14,96 %)
                          Cetățenie:       Cetățeni ai UE:         2 332     (92,80 %)
                                           Cetățeni din afara        181       (7,2 %)
                                           UE:
                          Grupa        de 15-24 de ani:                18     (0,72 %)
                          vârstă:
                                           25-54 de ani:           2 054     (81,73 %)
                                           55-64 de ani:             436     (17,35 %)
                                           peste 64 ani:                5     (0,20 %)

     Eligibilitatea acțiunilor propuse
     18.      Serviciile personalizate care vor fi oferite lucrătorilor concediați constau într-o
              singură acțiune:
     19.      Consilierea și îndrumarea lucrătorilor concediați, furnizate de o echipă de consultanți
              experți („cellule de reclassement”): Având în vedere că statul francez finanțează o
              serie de măsuri active (cea mai importantă fiind formarea) pentru a sprijini reinserția

RO                                                         5                                                RO
 ---pagebreak---              profesională a lucrătorilor, Franța solicită finanțare de la FEG numai pentru ghișeul
             unic („cellule de reclassement„) care acordă consultanță și orientare lucrătorilor
             concediați.
     20.     Cele trei agenții contractate să gestioneze „cellule de reclassement” au fost selectate
             de administratorul judiciar în urma consultărilor cu reprezentanții lucrătorilor
             concediați, obiectivul fiind să acopere un teritoriu cât mai mare posibil din Franța
             metropolitană și să asigure reintegrarea unui număr cât mai mare posibil de lucrători
             vizați. Cei trei contractanți sunt Sodie, BPI Group și AFPA Transitions. Sarcina lor
             este de a asista și a îndruma lucrătorii concediați și de a-i ajuta să găsească soluții
             care să le permită să rămână pe piața forței de muncă și să găsească noi locuri de
             muncă.
     21.     Agențiile sunt contractate pentru a oferi fiecărui participant (a) o traiectorie
             profesională personalizată și (b) un număr suficient de oferte de locuri de muncă; ele
             trebuie (c) să le permită să consulte experți în general și/sau experți specializați în
             înființarea de întreprinderi, care au cunoștințe excelente privind piața forței de muncă
             din regiune și sunt disponibili și receptivi.
     22.     Agențiile vor organiza ateliere de formare pentru competențe generale (de exemplu,
             elaborarea unui CV, pregătirea pentru interviu, competențe de căutare a unui loc de
             muncă și crearea de întreprinderi), formare privind utilizarea internetului, târguri de
             locuri de muncă și întâlniri cu angajatori sau cu reprezentanți ai sectorului, precum și
             reuniuni cu instituții de formare profesională.
     23.     Activitățile agențiilor vor fi monitorizate de un comitet și prin intermediul unor
             rapoarte scrise periodice. Agențiile vor fi plătite pentru fiecare lucrător participant
             (pe baza justificativelor), în timp ce măsurile efective (de exemplu, cursurile de
             formare profesională cu durată mai lungă) nu sunt incluse în bugetul prezentat la
             FEG (unele dintre aceste cursuri vor fi cofinanțate din FSE). Plata se va face în
             tranșe și pe baza rezultatelor obținute.
     24.     Serviciile propuse, descrise aici, constituie măsuri active pe piața forței de muncă în
             cadrul acțiunilor eligibile definite la articolul 7 din Regulamentul privind FEG.
             Aceste acțiuni nu țin locul măsurilor pasive de protecție socială.
     25.     Autoritățile franceze au furnizat informațiile necesare privind acțiunile care sunt
             obligatorii pentru întreprinderea vizată în temeiul legislației naționale sau al
             contractelor colective de muncă. Ele au confirmat că o contribuție financiară din
             partea FEG nu va înlocui aceste acțiuni.
     Bugetul estimat
     26.     Costurile totale estimate sunt de 10 087 000 EUR, incluzând cheltuieli pentru servicii
             personalizate de 10 052 000 EUR și cheltuieli pentru activitățile de pregătire,
             gestionare, informare și publicitate, control și raportare de 35 000 EUR. Toată
             această sumă trebuie să fie utilizată pentru control și certificare. Nu s-a prevăzut
             buget pentru activități de informare și publicitate.
     27.     Contribuția financiară totală solicitată din FEG este de 6 052 200 EUR (60 % din
             totalul costurilor).

RO                                                 6                                                    RO
 ---pagebreak---                                                                   Numărul             Costul estimat    Costuri totale
                           Acțiuni                                estimat al          per participant     estimate
                                                                participanților            EUR              EUR
     Servicii personalizate [Acțiuni în temeiul articolului 7 alineatul (1) literele (a) și (c) din Regulamentul
     privind FEG]
     Organism intermediar care oferă consultanță și                 2 513                 4 000          10 052 000
     orientare pentru lucrătorii concediați („cellule de
     reclassement”)
                                                                                                         10 052 000
                                            Subtotal (a):                         –
                                                                                                          (100 %)
     Alocații și stimulente [Acțiuni în temeiul articolului 7 alineatul (1) litera (b) din Regulamentul privind
     FEG]
                                                                                                              0
                                            Subtotal (b):                         –
                                                                                                            (0 %)
     Acțiuni în temeiul articolului 7 alineatul (4) din Regulamentul privind FEG
        1. Activități de pregătire                                                –                           0
        2. Gestionare                                                             –                           0
        3. Informare și publicitate                                               –                           0
        4. Control și raportare                                                   –                        35 000
                                            Subtotal (c):                         –                        35 000
                                                                                                          (0,35 %)
     Costuri totale (a + b + c):                                                  –                      10 087 000
     Contribuție din FEG (60 % din costurile totale)                              –                      6 052 200

     28.       În tabelul de mai sus nu au fost identificate costuri referitoare la acțiuni în temeiul
               articolului 7 alineatul (1) litera (b) din Regulamentul privind FEG.
     Perioada de eligibilitate a cheltuielilor
     29.       La 24 februarie 2014, autoritățile franceze au început furnizarea serviciilor
               personalizate către beneficiarii vizați. Prin urmare, cheltuielile privind acțiunile
               menționate la punctul 19 sunt eligibile pentru o contribuție financiară din FEG de la
               24 februarie 2014 până la 6 octombrie 2016.
     30.       La 6 octombrie 2014, autoritățile franceze nu începuseră încă înregistrarea
               cheltuielilor administrative pentru implementarea FEG. Cheltuielile privind acțiunile
               de pregătire, gestionare, informare și publicitate, control și raportare sunt eligibile
               pentru o contribuție financiară din FEG de la 6 octombrie 2014 până la 6 aprilie
               2017.
     Complementaritatea cu acțiunile finanțate prin fonduri naționale sau ale Uniunii
     31.       Sursa prefinanțării sau a cofinanțării naționale este bugetul Ministerului Muncii,
               ocupării forței de muncă, formării profesionale și dialogului social din linia bugetară
               pentru sprijinirea schimbărilor economice și a evoluției ocupării forței de muncă.

RO                                                          7                                                            RO
 ---pagebreak---      32.     Autoritățile franceze au confirmat că măsurile descrise mai sus care primesc o
             contribuție financiară din FEG nu vor beneficia în același timp de o contribuție
             financiară din partea altor instrumente financiare ale Uniunii.
     Procedurile pentru consultarea beneficiarilor vizați sau a reprezentanților acestora sau a
     partenerilor sociali, precum și a autorităților locale și regionale
     33.     Autoritățile franceze au indicat faptul că pachetul coordonat de servicii personalizate
             a fost elaborat în consultare cu reprezentanții beneficiarilor vizați și cu partenerii
             sociali. Au avut loc numeroase reuniuni între 27 decembrie 2013 și 13 martie 2014
             (data la care au fost trimise notificările de concediere). Aceste reuniuni priveau
             întregul pachet de măsuri, din care face parte și componenta FEG (cellule de
             reclassement).
     Sisteme de gestionare și control
     34.     Cererea conține o descriere a sistemului de gestionare și control, care precizează
             responsabilitățile organismelor implicate. Franța a notificat Comisiei faptul că
             această contribuție financiară va fi gestionată de Ministerul economiei, industriei și
             ocupării forței de muncă, în care vor fi implicate mai multe unități din cadrul
             Délégation générale à l'emploi et à la formation professionnelle (DGEFP). Plățile vor
             fi efectuate de către Département financement, dialogue et contrôle de gestion din
             cadrul DGEFP. Certificarea va fi efectuată de către Direcția generală a finanțelor
             publice, situată în Nantes. Sucursalele regionale ale Direcției generale pentru
             întreprinderi, concurență, consum, muncă și ocuparea forței de muncă din regiunile
             în cauză au fost abilitate să efectueze audituri.
     Angajamentele asumate de statul membru în cauză
     35.     Autoritățile franceze au oferit toate garanțiile necesare cu privire la următoarele:
             –      principiile egalității de tratament și nediscriminării vor fi respectate în ceea ce
                    privește accesul la acțiunile propuse și punerea lor în aplicare;
             –      cerințele stipulate în legislația națională și în cea a UE privind disponibilizările
                    colective au fost respectate;
             –      acțiunile propuse nu vor primi sprijin financiar din partea altor fonduri sau
                    instrumente financiare ale Uniunii și se va evita orice fel de dublă finanțare;
             –      măsurile propuse vor fi complementare cu măsurile finanțate din fondurile
                    structurale;
             –      contribuția financiară din FEG va respecta normele procedurale și materiale ale
                    Uniunii privind ajutoarele de stat.
     IMPLICAȚIILE BUGETARE
     Propunerea bugetară
     36.     FEG nu depășește o sumă anuală maximă de 150 de milioane EUR (la prețurile din
             2011), după cum se prevede la articolul 12 din Regulamentul (UE, Euratom)
             nr. 1311/2013 al Consiliului din 2 decembrie 2013 de stabilire a cadrului financiar
             multianual pentru perioada 2014-20207.
     37.     După examinarea cererii în conformitate cu condițiile stabilite la articolul 13
             alineatul (1) din Regulamentul privind FEG și luând în considerare numărul de

     7
            JO L 347, 20.12.2013, p. 884.

RO                                                   8                                                     RO
 ---pagebreak---             beneficiari vizați, acțiunile propuse și costurile estimate, Comisia propune
            mobilizarea FEG pentru suma de 6 052 200 EUR, reprezentând 60 % din costurile
            totale ale acțiunilor propuse, în scopul de a furniza o contribuție financiară pentru
            cerere.
     38.    Decizia propusă de mobilizare a FEG va fi adoptată în comun de Parlamentul
            European și de Consiliu, în conformitate cu punctul 13 din Acordul interinstituțional
            din 2 decembrie 2013 între Parlamentul European, Consiliu și Comisie privind
            disciplina bugetară, cooperarea în chestiuni bugetare și buna gestiune financiară8.
     Acte conexe
     39.    În același timp cu prezentarea acestei propuneri de decizie pentru mobilizarea FEG,
            Comisia va prezenta Parlamentului European și Consiliului o propunere de transfer
            către linia bugetară relevantă a sumei de 6 052 200 EUR.
     40.    În același timp cu adoptarea prezentei propuneri de decizie de mobilizare a FEG,
            Comisia va adopta și o decizie privind o contribuție financiară, prin intermediul unui
            act de punere în aplicare care va intra în vigoare la data la care Parlamentul European
            și Consiliul adoptă decizia propusă de mobilizare a FEG.

     8
           JO C 373, 20.12.2013, p. 1.

RO                                                9                                                   RO
 ---pagebreak---                                                    Propunere de

                 DECIZIE A PARLAMENTULUI EUROPEAN ŞI A CONSILIULUI

                  privind mobilizarea Fondului european de ajustare la globalizare
                            (cererea EGF/2014/017 FR/Mory-Ducros)

     PARLAMENTUL EUROPEAN ȘI CONSILIUL UNIUNII EUROPENE,
     având în vedere Tratatul privind funcționarea Uniunii Europene,
     având în vedere Regulamentul (UE) nr. 1309/2013 al Parlamentului European și al
     Consiliului din 17 decembrie 2013 privind Fondul european de ajustare la globalizare (2014-
     2020) și de abrogare a Regulamentului (CE) nr. 1927/20069, în special articolul 15 alineatul
     (4),
     Având în vedere procedura stabilită la punctul 13 din Acordul interinstituțional din 2
     decembrie 2013 între Parlamentul European, Consiliu și Comisie privind disciplina bugetară,
     cooperarea în chestiuni bugetare și buna gestiune financiară10,
     având în vedere propunerea Comisiei Europene,
     întrucât:
     (1)    Fondul european de ajustare la globalizare (FEG) a fost creat pentru a oferi sprijin
            lucrătorilor concediați și persoanelor care desfășoară o activitate independentă a căror
            activitate a încetat din cauza modificărilor structurale majore intervenite în practicile
            comerciale internaționale, generate de globalizare, ca urmare a continuării crizei
            economice și financiare mondiale care a făcut obiectul Regulamentului (CE) nr.
            546/2009 al Parlamentului European și al Consiliului11 sau ca urmare a unei noi crize
            economice și financiare mondiale, precum și pentru a le oferi asistență în reintegrarea
            pe piața muncii.
     (2)    FEG nu depășește o sumă anuală maximă de 150 de milioane EUR (la prețurile din
            2011), după cum se prevede la articolul 12 din Regulamentul (UE, Euratom)
            nr. 1311/2013 al Consiliului12.
     (3)    La 6 octombrie 2014, Franța a prezentat o cerere de mobilizare a FEG, în contextul
            concedierilor13 de la Mory-Ducros SAS din Franța. Cererea a fost completată cu
            informații suplimentare, în conformitate cu articolul 8 alineatul (3) din Regulamentul
            (UE) nr. 1309/2013. Ea îndeplinește cerințele de stabilire a unei contribuții financiare
            din FEG prevăzute la articolul 13 din Regulamentul (UE) nr. 1309/2013.
     (4)    Prin urmare, ar trebui mobilizat FEG pentru a oferi o contribuție financiară în valoare
            de 6 052 200 EUR ca răspuns la cererea depusă de Franța,

     9
             JO L 347, 20.12.2013, p. 855.
     10
             JO C 373, 20.12.2013, p. 1.
     11
             Regulamentul (CE) nr. 546/2009 al Parlamentului European și al Consiliului din 18 iunie 2009 de
             modificare a Regulamentului (CE) nr. 1927/2006 privind crearea Fondului european de ajustare la
             globalizare (JO L 167, 29.6.2009, p.26).
     12
             Regulamentul (UE, Euratom) nr. 1311/2013 al Consiliului din 2 decembrie 2013 de stabilire a cadrului
             financiar multianual pentru perioada 2014-2020 (JO L 347, 20.12.2013, p. 884).
     13
             În sensul articolului 3 litera (a) din Regulamentul (UE) nr. 1309/2013.

RO                                                       10                                                         RO
 ---pagebreak---      ADOPTĂ PREZENTA DECIZIE:

                                                Articolul 1
     În cadrul bugetului general al Uniunii Europene pentru exercițiul financiar 2015, se
     mobilizează FEG pentru alocarea sumei de 6 052 200 EUR sub formă de credite de
     angajament și credite de plată.

                                                Articolul 2
     Prezenta decizie intră în vigoare la data adoptării.
     Adoptată la Bruxelles,

     Pentru Parlamentul European                   Pentru Consiliu
     Președintele                                  Președintele

RO                                                   11                                     RO